Voľby do orgánov samosprávnych krajov na Slovensku v roku 2013

Prvé kolo Volieb do orgánov samosprávnych krajov na Slovensku v roku 2013 sa konalo v sobotu 9. novembra&lt;ref name="191/2013"&gt;&lt;/ref&gt; v čase od 7.00 do 22.00 hod (no obec môže začiatok volieb určiť na skoršiu hodinu).&lt;ref name="303/2001"&gt;&lt;/ref&gt;: § 23 (4) 48 hodín pred konaním volieb plynulo volebné moratórium.
Druhé kolo volieb sa uskutočnilo 23. novembra 2013 v Banskobystrickom, Bratislavskom, Košickom, Nitrianskom a Trnavskom kraji. Konanie druhého kola je zakotvené v zákone: Ak žiadny z kandidátov na predsedu samosprávneho kraja nezíska nadpolovičnú väčšinu hlasov: § 42 (1) do ktorého postúpia tí dvaja kandidáti, ktorí v 1. kole získali najviac hlasov.: § 42 (2) Tento zákon bol zrušený a v roku 2017 boli voľby jednokolové.
Na post predsedu samosprávneho kraja v prvom kole kandidovalo v ôsmich krajoch celkom 65 osôb, do krajských zastupiteľstiev viac než 2500 kandidátov. V 5932 okrskoch (90 obvodov) mohlo voliť 4 463 039 voličov.
Volebná kampaň.
Vtedajšia vládna strana, SMER-SD, obhajovala vo voľbách sedem z ôsmich kresiel župana (šesť kandidátov strany a trnavský župan Tibor Mikuš s podporou Smeru. Jediný úrad, ktorý držala opozícia, bol Bratislavský samosprávny kraj. Opozičné pravicové strany z dôvodu snahy poraziť SMER-SD preto vytvárali zväčša rôzne koalície s cieľom postaviť v každom kraji spoločného kandidáta na predsedu kraja. Tzv. "Ľudová platforma, "KDH s SDKÚ-DS spoločných kandidátov stavali v šiestich krajoch, kde sa k nim pridávali aj ďalšie strany ako MOST-HÍD, SMK-MKP, SaS, NOVA či OKS. V iných krajoch však strany postupovali samostatne (maďarské strany v Trnavskom kraji, NOVA v Bratislavskom či Košickom kraji), alebo dokonca vytvárali koalície aj so SMER-SD (KDH v Nitrianskom a Banskobystrickom kraji, maďarské strany v Košickom kraji). V Trenčianskom kraji široká pravicová opozícia podporila nezávislého kandidáta, zápasníka Jozefa Lohyňu. Predseda SDKÚ-DS a obhajujúci kandidát predsedu BSK Pavol Frešo vyzýval na potrebu zjednotenia pravice a uhájenia aspoň jedného kraja bez župana zo Smeru. Vtedajší premiér Robert Fico prirovnal množstvo pravicových strán k "svorke, ktorá vo voľbách útočí na Smer-SD".
Výsledky volieb predsedov samosprávnych krajov.
Prvé kolo volieb (sobota 9. novembra 2013).
Košický samosprávny kraj.
Celková účasť na prvom kole volieb bola 20,11 %. Najvyššiu účasť mal Banskobystrický kraj s 24,59 % a najnižšiu Trenčiansky s 17,37 %.
Druhé kolo volieb (23. novembra 2013).
Druhé kolo sa konalo v piatich krajoch, v ktorých žiaden z kandidátov v prvom kole nezískal nadpolovičnú väčšinu platných odovzdaných hlasov. Prekvapením z prvého kola bola najmä situácia v Banskobystrickom kraji, kde nepostúpil očakávaný súper obhajujúceho župana Vladimíra Maňku, Ľudovít Kaník z SDKÚ-DS, ale predstaviteľ dovtedy marginálnej krajne pravicovej strany ĽSNS, Marian Kotleba. Premiér Fico obvinil SDKÚ-DS, že práve nominovaním Kaníka, ktorého označil za "sociálneho netvora", dopomohlo k úspechu Kotlebu. Ľudovít Kaník z SDKÚ-DS, ako aj Béla Bugár z Mostu-Híd, takéto dôvody odmietli. KDH v kraji pred druhým kolom opakovane podporilo Maňku, SDKÚ-DS nepodporilo žiadneho kandidáta. Robert Fico vyhlásil, že voľby v druhom kole suverénne vyhrá Maňka. Fico pred druhým kolom komentoval, že Ľudovíta Kaníka by porazilo aj vrece zemiakov. Nakoniec v druhom kole volieb však prekvapivo triumfoval práve Marian Kotleba, čo znamenalo významnú porážku pre vládnucu stranu a signalizovalo vzostup strany ĽSNS. 
V Trnavskom kraji postúpil s náskokom do druhého kola z prvého miesta obhajujúci župan Tibor Mikuš, protikandidátov z druhého až štvrtého miesta Berényiho, Uhliarika a Nagya delilo len 165 hlasov. Pred druhým kolom odporučil predseda strany MOST-HÍD, ktorá podporovala Nagya, aby voliči v druhom kole volili Berényiho. V druhom kole presvedčivo zvíťazil opäť Mikuš, ktorý získal 60 % hlasov, dosiahol dominantné víťazstvá v piatich zo siedmich okresov a len tesne prehral v okrese Galanta. Naopak, v okrese Dunajská Streda získal až 92 % hlasov József Berényi.
V Bratislavskom kraji postúpili do druhého kola kandidát pravice, župan Frešo, a europoslankyňa za SMER-SD, Monika Flašíková-Beňová. V druhom kole zvíťazil dominantne Frešo, ktorý získal takmer 75 % hlasov a označil porážku Beňovej za začiatok konca "Ficovlády".
V Nitrianskom kraji postúpil do druhého kola dovtedajší župan Milan Belica zo Smeru-SD a spolu s ním Tomáš Galbavý z SDKÚ-DS, ktorého podporovali tiež obe maďarské strany. KDH, hoci pri poslancoch postupovalo spoločne so Smerom, sa rozhodlo nepodporiť žiadneho z kandidátov na župana. V druhom kole mandát obhájil Belica s 55 % hlasov.
Najtesnejší výsledok zaznamenali v Košickom kraji, kde do druhého kola postúpil so 49 % župan Zdenko Trebuľa zo Smeru-SD s podporou maďarských strán a s 25 % bývalý košický primátor Rudolf Bauer z KDS. Pred druhým kolom Bauera podporili strany SDKÚ-DS, KDH, SaS, NOVA, OKS aj DS, keď podpísali v Košiciach dohodu siedmich pravicových strán o volebnej podpore kandidáta a povolebnej spolupráci. Bauera tiež priamo podporili traja neúspešní kandidáti pravice z prvého kola – Dominika Palaščáková z hnutia NOVA, Rastislav Masnyk (SaS, podpora SDKÚ-DS) a Ivan Kuhn z OKS. Bauerovi sa v druhom kole podarilo oproti prvému kolu výrazne navýšiť svoju podporu, nakoniec získal 47 % hlasov. Zvíťazil Zdenko Trebuľa s 53 % hlasov.
Výsledky volieb poslancov samosprávnych krajov.
Počet poslancov v jednotlivých zastupiteľstvách samosprávnych krajov podľa politických strán a hnutí.
Iné strany a koalície strán, ktoré nedosiahli hranicu 1,00 % hlasov a majú svojich zástupcov v zastupiteľských zboroch samosprávnych krajov: